FORSLAG TIL ÆNDRINGSBUDGET NR. 8 (FÆB2 bis) TIL DET ALMINDELIGE BUDGET FOR 2013

SAMLET OVERSIGT OVER INDTÆGTER OVERSIGT OVER UDGIFTER EFTER SEKTION Sektion III – Kommissionen

Under henvisning til:

– traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,

– Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget[1], særlig artikel 41,

– Den Europæiske Unions almindelige budget for 2013, der blev vedtaget den 12. december 2012[2],

– ændringsbudget nr. 1/2013, vedtaget den 4. juli 2013,

– ændringsbudget nr. 2/2013, vedtaget den 11. september 2013,

– ændringsbudget nr. 3/2013, vedtaget den 11. september 2013,

– ændringsbudget nr. 4/2013, vedtaget den 11. september 2013,

– ændringsbudget nr. 5/2013, vedtaget den 11. september 2013,

– forslag til ændringsbudget nr. 6/2013[3], der blev vedtaget den 10. juli 2013, som ændret den 18. september 2013[4],

– forslag til ændringsbudget nr. 7/2013[5], der blev vedtaget den 25. juli 2013,

forelægger Europa-Kommissionen hermed budgetmyndigheden forslag til ændringsbudget nr. 8 til budgettet for 2013.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne af oversigten over indtægter og udgifter efter sektion kan ses på EUR-Lex (http://eur-lex.europa.eu/budget/www/index-da.htm). En engelsk udgave af ændringerne i oversigten vedlægges til orientering som et budgetbilag.

INDHOLDSFORTEGNELSE

1. Indledning.. 4

2. Utilstrækkelige betalingsbevillinger på 2013-budgettet.. 4

2.1. Ændringsbudget 2/2013. 4

2.2. Hidtidig udnyttelse af betalingsbevillingerne for 2013. 5

2.3. Oversigt over de foreslåede forhøjelser.. 5

3. Forhøjelse af betalingsbevillinger inden for de enkelte FFR-udgiftsområder.. 6

3.1. Udgiftsområde 1a ¾ Konkurrenceevne for vækst og beskæftigelse. 6

3.2. Udgiftsområde 1b ¾ Samhørighed for vækst og beskæftigelse. 8

3.3. Udgiftsområde 2 ¾ Bevarelse og forvaltning af naturressourcer.. 10

3.4. Udgiftsområde 3a ¾ Frihed, sikkerhed og retfærdighed.. 11

3.5. Udgiftsområde 3b ¾ Unionsborgerskab.. 12

3.6. Udgiftsområde 4 ¾ EU som global partner.. 13

4. Konklusioner.. 15

5. Sammenfattende oversigt opdelt på FFR-udgiftsområderne. 16

1. Indledning

Forslag til ændringsbudget nr. 8 for 2013 (FÆB 8/2013) tager sigte på at forhøje betalingsbevillingerne under udgiftsområde 1a, 1b, 2, 3a, 3b og 4 i den flerårige finansielle ramme (FFR) med 3,9 mia. EUR, så de kommer op på det samlede niveau, der allerede blev foreslået i FÆB 2/2013. Formålet hermed er at kunne dække udestående behov ved årets udgang, så det bliver muligt at indfri løbende og tidligere indgåede forpligtelser og dermed undgå morarenter og sikre udbetaling af de midler, der skal udbetales inden for rammerne af vedtagne EU-politikker, hvortil Parlamentet og Rådet har godkendt forpligtelsesbevillingerne på de foregående årlige budgetter. De yderligere betalingsbevillinger, der anmodes om, vil reducere de udestående forpligtelser ("reste à liquider", RAL) og samtidig mindske risikoen for, at et alt for stort antal ubetalte regninger bliver overført til 2014.

Dette FÆB 8/2013 er en opdatering af FÆB 2/2013, som Kommissionen fremlagde i marts 2013, og som indeholdt en forhøjelse på 11,2 mia. EUR, hvoraf budgetmyndigheden i september 2013 godkendte de 7,3 mia. EUR. Det stemmer overens med den politiske aftale, formændene for de tre institutioner indgik angående FFR 2014-2020, ifølge hvilken: "Rådet forpligter sig til at tage alle nødvendige yderligere skridt for at sikre en fuld indfrielse af EU's forpligtelser for 2013. På grundlag af et forslag, Kommissionen fremlægger først på efteråret på basis af de seneste opdaterede skøn over betalingsbevillinger, forpligter Rådet sig til så hurtigt som muligt at træffe afgørelse om et yderligere forslag til ændringsbudget for at undgå enhver mangel på berettigede betalingsbevillinger".

I overensstemmelse med finansforordningens artikel 41, stk. 2, har Kommissionen inden for rammerne af en samlet gennemgang af betalingsbehovene ved årets udgang undersøgt mulighederne for interne omfordelinger af bevillinger på baggrund af den generelt høje betalingsgennemførelsestakt, der gør sig gældende for alle de store programmer, og som bevirker, at der på et betydeligt antal budgetposter kun er få eller ingen bevillinger tilbage til dækning af de beløb, der skal betales. På baggrund heraf har Kommissionen i den såkaldte "samlede overførsel" (DEC 26/2013), som fremlægges sammen med FÆB 8/2013, foreslået en omfordeling af 509,8 mio. EUR. Den opdaterede anmodning (3 940 mio. EUR) i dette FÆB 8/2013 afspejler de yderligere betalingsbevillinger, der er nødvendige for at kunne dække behovene ved årets udgang over hele budgettet, inden for rammerne af loftet over disponible betalingsbevillinger i 2013.

Med de betalingsbevillinger, der anmodes om, vil de juridiske forpligtelser, der opstår i 2013, kunne indfris. Dermed undgår man at overføre et alt for stort betalingsbehov, som skulle have været dækket i regnskabsåret 2013, til 2014. Eftersom den såkaldte "N+3"-regel inden for samhørighedspolitikken udløber i 2013, regner Kommissionen med, at en øget andel af betalingsanmodningerne først vil indgå meget sent på året, og at den derfor først vil kunne foretage disse betalinger i begyndelsen af 2014.

Nedenfor redegøres nærmere for anmodningen om 3 940 mio. EUR.

2. Utilstrækkelige betalingsbevillinger på 2013-budgettet

2.1. Ændringsbudget 2/2013

Kommissionen har gentagne gange påpeget, at betalingsbevillingsniveauet på 2013-budgettet var sat kunstigt lavt. Den 27. marts 2013 fremlagde Kommissionen et forslag til ændringsbudget (FÆB 2/2013), hvori den anmodede om en forhøjelse af betalingsbevillingerne på 11,2 mia. EUR til dækning af betalingsbehovene frem til årets udgang. FÆB 2/2013 blev kun delvis godkendt af budgetmyndigheden, som kun efterkom to tredjedele af anmodningerne under de enkelte budgetposter. Samtidig blev Kommissionen anmodet om at fremlægge endnu et ændringsbudget i begyndelsen af efteråret til dækning af de udestående betalingsbehov frem til årets udgang.

2.2. Hidtidig udnyttelse af betalingsbevillingerne for 2013

Pr. 16. september 2013 så det samlede forbrug af betalingsbevillinger på 106,9 mia. EUR, svarende til 78 % af de disponible bevillinger (inkl. den nyligt godkendte forhøjelse ved ÆB 2/2013). Det er 7,3 mia. EUR mere end på samme tidspunkt i 2012. Den særligt høje udnyttelsesgrad er så meget desto mere påfaldende, som året 2013 har været præget af likviditetsproblemer, der har ført til midlertidige begrænsninger i udbetalingerne, især inden for Samhørighed (udgiftsområde 1b) og Udvikling i Landdistrikter (udgiftsområde 2). Disse begrænsninger har lagt en kunstig dæmper på udnyttelsen i forhold til, hvad den under normale omstændigheder ville have været i årets første halvdel. Desuden er der flere budgetposter, hvor der nu igennem nogen tid ikke kunnet foretages nogen udbetalinger, fordi de afsatte betalingsbevillinger allerede var opbrugt.

Den nuværende udnyttelsesgrad understreger behovet for en yderligere kraftig forøgelse af betalingsbevillingerne, ikke mindst i betragtning af, at udbetalingerne traditionelt er koncentreret i årets slutning (det er normalt en femtedel af bevillingerne, der bruges i årets sidste to måneder), og at alle programmerne her ved FFR-periodens udløb er oppe på fuld omdrejningshastighed.

Kommissionen har til fulde udnyttet de eksisterende muligheder for omfordelinger i den årlige "samlede overførsel", der tager sigte på at tilpasse de betalingsbevillinger, der er afsat til de enkelte budgetposter, til de senest opdaterede behov. Med denne "samlede overførsel" er det blevet muligt at flytte 509,8 mio. EUR, svarende til 0,4 % af de samlede betalingsbevillinger opført på 2013-budgettet, over til programmer med udækkede behov. Men på baggrund af størrelsen af det beløb i betalingsbevillinger, der mangler på 2013-budgettet, understreger den samtidig også det generelle behov for yderligere forhøjelser ud over de forhøjelser, der blev godkendt på ændringsbudget 2/2013,.

2.3. Oversigt over de foreslåede forhøjelser

Som nævnt ovenfor, har Kommissionen foretaget en grundig gennemgang af de behov, der må dækkes for at kunne opfylde de juridiske forpligtelser i 2013. På grundlag heraf tager FÆB 8/2013 sigte på at tilpasse de betalingsbevillinger, der er til rådighed på alle budgetposterne, til de identificerede udækkede behov, under hensyntagen til overførsler foretaget i årets løb til dækning af presserende behov.

Generelt har denne gennemgang af behovene ved årets udgang bekræftet rigtigheden af den analyse, der var indeholdt i FÆB 2/2013. I det store og hele anmodes der derfor med dette FÆB 8/2013 blot om anden del af den forhøjelse, der oprindeligt blev anmodet om for de enkelte budgetposter i FÆB 2/2013. Med mindre andet er angivet nedenfor, er de årsager, der lå til grund for anmodningerne i DAB 2/2013, fortsat også gyldige. Også nu er størsteparten (80 %) af anmodningerne om yderligere betalingsbevillinger på de forskellige FFR-udgiftsområdet koncentreret i udgiftsområde 1b (se tabellen nedenfor).

Betalingsbevillinger i mio. EUR, afrundede tal.

FFR- udgiftsområde || 2013-budget (inkl. ÆB 1) || 2013-budget (inkl. ÆB 1-5 & FÆB 6-7) || Heraf ÆB 2 || FÆB 8 || ÆB 2 + FÆB 8 || Andel af ÆB 2 + FÆB 8 || 2013-budget (inkl. ÆB 1-5 & FÆB 6-8) || Forskel

(1) (2) || (3) || (4) || (5) = (3)+(4) || || (6) || (6)/(1) (*)

Udgiftsområde 1a || 11 904,0 || 12 543,0 || 639.0. || 343.6. || 982,6. || 8,7 % || 12 886,6 || 8,3 %

Udgiftsområde 1b || 47 348,4 || 53 202,0 || 5 853,6 || 3 147,5 || 9 001,1 || 80,1 % || 56 349,5 || 19,0 %

Udgiftsområde 2 || 57 487,0 || 57 882,7 || 395,7. || 185,3. || 581,0. || 5,2 % || 58 068,0 || 1,0 %

Udgiftsområde 3 a || 917,7. || 1 001,2 || 83,5. || 49,3. || 132,7. || 1,2 % || 1 050,4 || 14,5 %

Udgiftsområde 3b || 639,1. || 663,9. || 9,9. || 0,9. || 10,8. || 0,1 % || 664,8. || 4,0 %

Udgiftsområde 4 || 6 409,4 || 6 727,7 || 318,3. || 213,4. || 531,7. || 4,7 % || 6 941,1 || 8,3 %

Udgiftsområde 5 || 8 430,4 || 8 430,0 || || || || || 8 430,0 ||

Udgiftsområde 6 || 75,0. || 75,0. || || || || || 75,0. ||

I alt || 133 211,0 || 140 525,6 || 7 300,0 || 3 940,0 || 11 240,0 || 100,0 % || 144 465,6 || 8,4 %

Heraf udgiftsområde 1a, 2, 3a, 3b, 4, 5 og 6 || 85 862,6 || 87 323,5 || 1 446,4 || 792,5. || 2 238,9 || 19,9 % || 88 116,0 || 2,6 %

(*) Uden Den Europæiske Unions Solidaritetsfond (EUSF)

Der redegøres nedenfor for nettovirkningerne af de opdaterede behov for betalingsbevillinger ved årets udgang inden for de forskellige FFR-udgiftsområder. Konklusionen er, at selv om der foreslås visse tilpasninger på individuelle budgetposter, holder den samlede forhøjelse af betalingsbevillingerne, der blev anmodet om i FÆB 2/2013, stik for udgiftsområde 1a og 1b samt for udgiftsområde 3a og 3b under ét, mens der foreslås en mindre nedjustering for udgiftsområde 2 samt en opjustering på udgiftsområde 4 til dækning af presserende yderligere behov inden for den humanitære bistand.

3. Forhøjelse af betalingsbevillinger inden for de enkelte FFR-udgiftsområder

3.1. Udgiftsområde 1a ¾ Konkurrenceevne for vækst og beskæftigelse

Den hidtidige bevillingsudnyttelse har sammen med en indgående analyse af betalingsbehovet under de enkelte budgetposter ved årets udgang klart vist, at der er behov for en betydelig forhøjelse af betalingsbevillingerne til udgiftsområde 1a i 2013. De forhøjelser af betalingsbevillinger til udgiftsområde 1a, der blev anmodet om i forbindelse med ÆB 2/2013, og som der nu anmodes om i dette FÆB 8/2013, beløber sig sammenlagt til 982,6 mio. EUR (heraf 343,6 mio. EUR i FÆB 8/2013), som fordeler sig således:

Betalingsbevillinger i mio. EUR, afrundede tal.

Budgetpost || Udgiftsområde || Yderligere betalinger ÆB 2 || Yderligere betalinger ÆB 8 || Samlet forhøjelse af betalings-bevillinger || Forskel i forhold til FÆB 2/2013

Forskningsrammeprogrammerne || 441.068. || 243.164 || 684.232 || 6.000

02.04.01.01. || Rumforskning || 22.436 || 18.064 || 40.500 || 6.000

02.04.01.02. || Sikkerhedsforskning || 32.516 || 17.484 || 50.000 ||

02.04.01.03. || Forskning indenfor transport (Galileo) || 26.013 || 13.987 || 40.000 ||

08.02.01 || Samarbejde — Sundhed || 130.064 || 75.065 || 205.129 || 5.129

08.03.01 || Samarbejde — Fødevarer, landbrug, fiskeri og bioteknologi || 42.271 || 22.729 || 65.000 ||

08.05.01 || Samarbejde — Energi || 13.006 || 6.994 || 20.000 ||

08.06.01 || Samarbejde — Miljø (herunder klimaændringer) || 26.013 || 13.987 || 40.000 ||

08.08.01 || Samarbejde — Samfundsvidenskaber og humaniora || 8.126 || 4.369 || 12.495 ||

08.10.01 || Idéer || 22.761 || 12.239 || 35.000 ||

08.13.01 || Kapacitet — Forskning til fordel for små og mellemstore virksomheder (SMV) || 13.006 || 6.994 || 20.000 ||

08.14.01 || Kapacitet — Videnbaserede regioner || 1.773 || 0.954 || 2.727 ||

08.15.01 || Kapacitet — Forskningspotentiale || 0.524 || 0.281 || 0.805 ||

08.16.01 || Kapacitet — Videnskab og samfund || 5.203 || 2.797 || 8.000 ||

08.18.01 || Kapacitet — Finansieringsfacilitet for risikodeling (RSFF) || 0.488 || 0.263 || 0.751 ||

08.21.01 || Euratom — Nuklear fission og strålingsbeskyttelse || 4.650 || 0.100 || 4.750 || 2.400

08.22.03.01. || Afslutning af sjette EF-rammeprogram (2003-2006) || 5.075 || - || 5.075 || -2.729

09.04.01.01. || Støtte til forskningssamarbejde på området informations- og kommunikationsteknologi (ikt-samarbejde) || 55.277 || 29.723 || 85.000 ||

10.02.01 || Det Fælles Forskningscenters (FFC) ikke-nukleare aktiviteter || 1.301 || 0.699 || 2.000 ||

10.03.01 || Det Fælles Forskningscenters (JRC) nukleare aktiviteter || 1.301 || 0.699 || 2.000 ||

15.07.77 || Mennesker || 29.264 || 15.736 || 45.000 ||

Rammeprogram for konkurrenceevne og innovation || 59.829 || 26.171 || 86.000 || -6.000

02.02.01 || Rammeprogram for konkurrenceevne og innovation — Iværksætter- og innovationsprogrammet || 39.019 || 14.981 || 54.000 || -6.000

09.03.01 || Rammeprogrammet for konkurrenceevne og innovation — Støtteprogrammet for ikt-politik || 20.810 || 11.190 || 32.000 ||

GMES, EGNOS og Galileo || 19.834 || 10.666 || 30.500 || 0.000

02.02.15 || Det europæiske jordovervågningsprogram (GMES) || 6.828 || 3.672 || 10.500 ||

02.05.01 || Europæiske satellitbaserede navigationsprogrammer (Egnos og Galileo) || 13.006 || 6.994 || 20.000 ||

Livslang uddannelse og Erasmus Mundus || 81.940 || 50.884 || 132.824 || 6.824

15.02.02 || Erasmus Mundus || 3.902 || 2.098 || 6.000 ||

15.02.22 || Programmet livslang læring || 78.038 || 48.786 || 126.824 || 6.824

Andre programmer og aktioner || 36.333 || 12.711 || 49.044 || -6.824

02.03.01 || Det indre markeds funktion og udvikling, navnlig med hensyn til forhåndsmeddelelser, certificering og indbyrdes tilnærmelse mellem sektorer || 0.423 || 0.227 || 0.650 ||

02.03.04.01. || Støtte til standardiseringsaktiviteter udført af CEN, Cenelec og ETSI || 1.236 || 0.664 || 1.900 ||

04.05.01 || Den Europæiske Fond for Tilpasning til Globaliseringen (EGF) || 8.454 || - || 8.454 || -4.456

10.05.01 || Affaldsforvaltning og demontering af nukleare anlæg || 2.601 || 1.399 || 4.000 ||

12.04.01 || Særlige aktiviteter i forbindelse med finansielle tjenesteydelser, regnskabsaflæggelse og revision || 0.938 || 0.505 || 1.443 ||

14.02.01 || Gennemførelse og udvikling af det indre marked || 0.325 || 0.175 || 0.500 ||

14.04.01 || Told 2013 || 5.853 || 3.147 || 9.000 ||

14.05.03 || Fiscalis 2013 || 3.902 || 2.098 || 6.000 ||

26.03.01.01. || Interoperabilitetsløsninger for europæiske offentlige myndigheder (ISA) || 6.503 || 3.497 || 10.000 ||

29.02.03 || Færdiggørelse af EU's statistikprogram 2008-2012 || 6.097 || 1.000 || 7.097 || -2.279

I alt || 639.005 || 343.596 || 982.601 || 0.000

Forskningsrammeprogrammerne

Anmodningen om yderligere betalingsbevillinger til udgiftsområde 1a beror hovedsagelig på betalingsbehovene inden for 7. forskningsrammeprogrammerne (RP7), der blev kraftigt beskåret i det vedtagne 2013-budget. Den gennemgang af behovene ved årets udgang, der blev foretaget i september 2013, viste, at de beløb, Kommissionen havde anmodet om i FÆB 2/2013, holdt stik. Desuden indeholder den "samlede overførsel" en yderligere nettoforhøjelse af bevillingerne til forskningsrammeprogrammerne på 227,0 mio. EUR (når der ses bort fra den særlige situation omkring fællesforetagendet ITER).

I forhold til FÆB 2/2013 forudses der nu en mindre tilpasning af fordelingen af den samlede forhøjelse til forskningsprogrammerne, især for at tage højde for de vedvarende store betalingsbehov inden for RP7 Sundhed, hvortil der anmodes om yderligere 5,7 mio. EUR. Det opvejes af en lavere forhøjelse til Euratom Fission (- 2,4 mio. EUR) og til afslutning af RP6-programmerne (-2,7 mio. EUR) i forhold til det oprindelige FÆB 2/2013. Hvad Euratom Fission-programmet angår, beror det på den lidt forsinkede indsendelse af midtvejs- og endelige rapporter om forskningsprojekterne, som igen har ført til forsinkelser i betalingerne. Nedjusteringen af betalingsbehovet til afslutning af RP6-programmerne skyldes hovedsagelig, at betalingsbehovet inden for RP6 Sundhed-programmet indtil årets udgang nu vil kunne dækkes af de yderligere formålsbestemte indtægter, der er blevet disponible.

Desuden anmodes der om en større forhøjelse af betalingsbevillingerne (+ 6,0 mio. EUR) til forskningsprogrammerne i forhold til det oprindelige FÆB 2/2013 i forbindelse med Rumforskning for at sætte Kommissionen i stand til at opfylde de kontraktlige forpligtelser i relation til den delegeringsaftale, der er indgået med Det Europæiske Rumagentur (ESA) om gennemførelse af forskning og udvikling inden for rumdelen af GMES. Det opvejes af en tilsvarende mindre forhøjelse til Iværksætter- og innovationsprogrammet inden for Rammeprogrammet for konkurrenceevne og innovation (CIP). Inden for rammerne af den "samlede overførsel" vil CIP dog som helhed få tilført større bevillinger end oprindeligt foreslået i FÆB 2/2013, idet der bliver tale om en forhøjelse af betalingsbevillingerne på 24,3 mio. EUR.

Erasmus Mundus

På det vedtagne 2013-budget var en forhøjelse af forpligtelsesbevillingerne til Erasmus Mundus kombineret med en nedsættelse af betalingsbevillingerne i forhold til budgetforslaget. I betragtning af den høje betalingsudnyttelse i de seneste år og det skønnede behov ved årets udgang foreslås der en yderligere forhøjelse på 6,8 mio. EUR, som vil blive opvejet af den lavere anmodning til Den Europæiske Fond for Tilpasning til Globaliseringen (EGF, - 4,5 mio. EUR), hvor der er indgået uforudsete formålsbestemte indtægter i forbindelse med regnskabsafslutningen for tidligere års anmodninger, samt til afslutningen af EU's Statistikprogram 2008-2012 (- 2,3 mio. EUR), hvor der er indtruffet visse forsinkelser i forhold til den oprindelige tidsplan for afslutningen.

3.2. Udgiftsområde 1b ¾ Samhørighed for vækst og beskæftigelse

De forhøjelser af betalingsbevillingerne til udgiftsområde 1b, der blev anmodet om i forbindelse med ÆB 2/2013, og som der nu anmodes om i dette FÆB 8/2013, beløber sig sammenlagt til 9 001 mio. EUR (heraf 3 147,5 mio. EUR i FÆB 8/2013), som fordeler sig således:

Betalingsbevillinger i mio. EUR, afrundede tal.

Budgetpost || Udgiftsområde || Yderligere betalinger ÆB 2 || Yderligere betalinger ÆB 8 || Samlet forhøjelse af betalings-bevillinger || Forskel i forhold til FÆB 2/2013

Afslutning af 2000-2006-programmer: || 1 112.795 || 179.280 || 1 292.075 || -419.075

04.02.01 || Afslutning af Den Europæiske Socialfond (ESF) — mål 1 (2000-2006) || 559.275 || 146.725 || 706,00 || -154.000

13.03.01 || Afslutning af Den Europæiske Fond for Regionaludvikling (EFRU) — Mål 1 (2000-2006) || 334.915 || 32.555 || 367.470 || -147.530

13.03.04 || Afslutning af Den Europæiske Fond for Regionaludvikling (EFRU) — Mål 2 (2000-2006) || 55.928 || - || 55.928 || -30.072

13.03.04 || Afslutning af Urban (2000-2006) || 0.098 || - || 0.098 || -0.052

13.04.01 || Samhørighedsfonden — afslutning af tidligere projekter (før 2007) || 162.580 || - || 162.580 || -87.420

2007-2013-programmerne: || 4 740.834 || 2 968.241 || 7 709.075 || 419.075

04.02.17 || Den Europæiske Socialfond (ESF) — konvergens || 1 053.519 || 566.481 || 1 620.000 ||

04.02.19 || Den Europæiske Socialfond (ESF) — regional konkurrenceevne og beskæftigelse || 502.697 || 424.303 || 773.000 || 154.000

13.03.16 || Den Europæiske Fond for Regionaludvikling (EFRU) — konvergens || 1 168.625 || 628.375 || 1 797.000 ||

13.03.18 || Den Europæiske Fond for Regionaludvikling (EFRU) — Regional konkurrenceevne og beskæftigelse || 541.717 || 320.000 || 833.000 || 28.717

13.03.19 || Den Europæiske Fond for Regionaludvikling (EFRU) — europæisk territorialt samarbejde || 118.358 || 300.000 || 182.000 || 236.358

13.04.02 || Samhørighedsfonden || 1 355.917 || 729.083 || 2 085.000 ||

I alt || 5 853.629 || 3 147.521 || 9 001.150 || 0.000

I forhold til det oprindelige FÆB 2/2013 er forhøjelsen af betalingsbevillingerne til udgiftsområde 1a stort set uændret, men der bliver tale om en relativt lille justering fra afslutningsposterne i forbindelse med strukturfondsprogrammerne 2007-2013 til de igangværende 2007-2013-programmer, hvilket beror på følgende:

Afslutning af 2000-2006-programmer:

Kommissionen regner fortsat med at afslutte størsteparten af strukturfond programmerne for 2000-2006 i år. Men til trods for den forhøjelse, der blev godkendt i det nyligt vedtagne ÆB 2/2013, er bevillingerne under de forskellige budgetposter nu praktisk taget opbrugt (EFRU) eller vil være det ved årets udgang (ESF). Kommissionen foreslår derfor i FÆB 8/2013 et beløb på 179,3 mio. EUR til strukturfondene for at undgå at skabe unødige forsinkelser i afslutningen af 2000-2006-programmerne og belaste 2014-budgettet med anmodninger i forbindelse med disse programafslutninger, hvortil der ikke var afsat nogen bevillinger på budgetforslaget for 2014. Det samlede beløb, der anmodes om, stemmer overens med det oprindelige skøn over behovene ved årets udgang, når der er taget hensyn til de formålsbestemte indtægter, der indgår under disse afslutninger, og som vil udgøre i alt ca. 450 mio. EUR.

Kommissionen har revurderet sit skøn i forbindelse med afslutningen af samhørighedsfondprojekterne fra 2000-2006, som var underlagt andre regler. Der er derfor ikke længere behov for yderligere bevillinger for 2013 ud over den forhøjelse, der blev godkendt ved ÆB 2/2013: i overensstemmelse med den aktuelle afslutningsplan er der anmodet om disse bevillinger i budgetforslaget for 2014.

2007-2013-programmerne

For 2007-2013-programmernes vedkommende vil betalingsanmodninger på 16,3 mia. EUR, som blev modtaget før udgangen af sidste år, skulle dækkes over bevillingerne på 2013-budgettet. Af de 45,2 mia. EUR, der er afsat til 2007-2013-programmerne på det oprindelige 2013-budget, er der derfor kun 28,9 mia. EUR tilbage til de betalingsanmodninger, der bliver indgivet i 2013. Efter den forhøjelse på ca. 4,7 mia. EUR, der blev godkendt i ÆB 2/2013, er de samlede disponible bevillinger til dækning af betalingsanmodninger i 2013 nu kommet op på 33,6 mia. EUR.

I 2012 modtog Kommissionen betalingsanmodninger på ca. 50,6 mia. EUR. De anmodninger, der indgives i 2013, ventes at overstige disse 50,6 mia. EUR, eftersom de medlemsstater, der hidtil har anvendt "N+3"-reglen, vil være nødt til ved udgangen af 2013 at indgive betalingsanmodninger for op til to årlige trancher. Det falder også i tråd med den tendens, der er konstateret igennem de seneste tre år, hvor betalingsanmodningerne er steget betydeligt år for år. Pr. 16. september 2013 lå de indgåede betalingsanmodninger 11 % over niveauet på samme tidspunkt sidste år.

Medlemsstaternes overslag for 2013, som blev indsendt medio september 2013, tyder - når de korrigeres for at tage højde for de hidtidige erfaringer med overslagenes rigtighed - på, at betalingsanmodningerne ved årets udgang vil ligge på ca. 57,7 mia. EUR. Denne størrelsesorden stemmer overens med Kommissionens egen vurdering og det aktuelle mønster i betalingsanmodningerne, hvilket bekræfter rigtigheden af det beløb, der blev anmodet om i FÆB 2/2013. Imidlertid må bortfaldet af "N+3"-reglen antages at føre til, at en større andel af betalingsanmodningerne først indgives allersidst på året, fordi medlemsstaterne vil søge at mindske risikoen for en frigørelse af bindingen af disse penge. Disse sene betalingsanmodninger vil Kommissionen ikke kunne behandle før årets udgang.

På baggrund af det ovenstående anmoder Kommissionen i FÆB 8/2013 om en samlet forhøjelse på 2 968 mio. EUR. Den vil sætte Kommissionen i stand til at fortsætte udbetalingerne og efterkomme berettigede betalingsanmodninger, som indgives inden for den gældende frist, uden at skulle overføre alt for mange uindfriede betalingsanmodninger til 2014. Den forhøjelse, der anmodes om for 2013, og som beløber sig til 7 709 mio. EUR for AB 2/2013 og FÆB 8 2013 tilsammen, ligger lidt over det samlede beløb, der blev foreslået i det oprindelige FÆB 2/2013, således at der tages højde for den aktuelle tilgang af betalingsanmodninger, især inden for budgetpost 04 02 19 (ESF - Konkurrenceevne), 13 03 18 (EFRU - Konkurrenceevne) og 13 03 19 (EFRU - Territorialt samarbejde). Udnyttelsesprocenten på disse budgetposter lå pr. 16. september 2013 på mellem 82 % og 100 %, selv med de bevillinger, der for nylig blev afsat på AB 2/2013. For Konvergens og Samhørighedsfonden er de oprindelige skøn uændrede.

3.3. Udgiftsområde 2 ¾ Bevarelse og forvaltning af naturressourcer

De forhøjelser af betalingsbevillinger til udgiftsområde 2, der blev anmodet om i forbindelse med ÆB 2/2013, og som der nu anmodes om i dette FÆB 8/2013, beløber sig sammenlagt til 581 mio. EUR (heraf 185,3 mio. EUR i FÆB 8/2013), som fordeler sig således:

Betalingsbevillinger i mio. EUR, afrundede tal.

Budgetpost || Udgiftsområde || Yderligere betalinger ÆB 2 || Yderligere betalinger ÆB 8 || Samlet forhøjelse af betalings-bevillinger || Forskel i forhold til FÆB 2/2013

05.04.02.01. || Afslutning af Den Europæiske Udviklings- og Garantifond for Landbruget, Udviklingssektionen — Mål 1-regioner (2000-2006) || 62.376 || 121.133 || 183.509 || 87.593

05.04.02.02. || Afslutning af det særlige støtteprogram til fred og forsoning i Nordirland og de tilgrænsende counties i Irland (2000-2006) || 1.424 || 0.765 || 2.189 ||

05.04.05.01. || Programmer for udvikling af landdistrikter || 299.147 || 39.102 || 338.249 || -121.751

07.03.07 || Life+ (finansielt instrument for miljøet — 2007-2013) || 6.503 || 13.497 || 20.000 || 10.000

11.03.01 || Internationale fiskeriaftaler || 142.560 || -43.696 || 98.864 || - 43.696

11.06.12 || Den Europæiske Fiskerifond (EFF) — Konvergensmålet || 22.108 || 52.280 || 74.388 || 40.393

11.06.13 || Den Europæiske Fiskerifond (EFF) — uden for konvergensmålet || 4.155 || 2.234 || 6.390 ||

I alt || 395.714 || 185.316 || 581.029 || -27.461

Nettoformindskelsen i de yderligere betalingsbevillinger, der anmodes om til dette udgiftsområde i forhold til det oprindelige FÆB 2/2013, skyldes den foreslåede frigørelse af bevillinger, der for øjeblikket er opført under reserven til en række internationale fiskeriaftaler, som ikke længere ventes at blive indgået før udgangen af 2013. En del af disse bevillinger foreslås brugt til følgende yderligere forhøjelser af budgetposter, der allerede indgik i FÆB 2/2013:

05 04 02 01 ¾ Afslutning af Den Europæiske Udviklings- og Garantifond for Landbruget, Udviklingssektionen – mål 1-regioner (2000-2006)

I FÆB 6/2012 identificerede Kommissionen et behov på ca. 110 mio. EUR til afslutning af gamle programmer. Eftersom denne forhøjelse ikke blev godkendt i 2012, og der ikke er opført nogen bevillinger under denne post i 2013, foreslog Kommissionen i FÆB 2/2013 en forhøjelse på i alt 95,9 mio. EUR efter at have taget højde for de beløb, der kunne dækkes af formålsbestemte indtægter. Men da der nu er andre programmer, der er klar til at blive afsluttet, anmodes der om en yderligere forhøjelse på 87,6 mio. EUR i forhold til det beløb, der blev anmodet om i FÆB 2/2013.

05 04 05 01 Programmer for udvikling af landdistrikter

Med de betalinger, der blev afholdt over 2013-budgettet i de første tre kvartaler, bl.a. af ubetalte beløb fra 2012, beløb de disponible betalingsbevillinger pr. 16. september 2013 sig til 3 189 mio. EUR, hvori allerede er indregnet den forhøjelse, der blev godkendt i ÆB 2/2013.

Medlemsstaternes reviderede overslag over betalinger for det sidste kvartal, som skal afholdes over 2013-budgettet (Q3/2013), beløber sig til 4 065 mio. EUR. Men under hensyntagen til de hidtidige erfaringer med disse overslag og de øgede formålsbestemte indtægter, der vil være til rådighed i forhold til oprindeligt forudset, har Kommissionen nedjusteret behovene en smule i forhold til FÆB 2/2013. På basis af de betalingsanmodninger, der nu ventes at indgå, vil en forhøjelse på 39 mio. EUR åbne mulighed for at dække medlemsstaternes betalingsanmodninger for tredje kvartal af 2013

07 03 07 ¾ LIFE+ (Finansielt instrument for miljøet ¾ 2007-2013)

Efter den betydelige stigning i 2012 er der sket en ny betydelig stigning i betalingsbevillingsforbruget inden for LIFE+ i 2013. Pr. 16. september 2013 var udnyttelsesprocenten dobbelt så høj som sidste år (83 % mod 40 % i 2012), og det sidste kvartal er traditionelt det kvartal, hvor udbetalingerne er størst. Det viser, at programmet nu er godt kørt ind. På basis af en detaljeret vurdering af behovene ved årets udgang har Kommissionen opjusteret sin anmodning med et beløb på yderligere 13,5 mio. EUR.

11 06 12 — Den Europæiske Fiskerifond ¾ Konvergensmålet

De betalingsbevillinger, der oprindeligt var afsat til denne budgetpost, var opbrugt før ÆB 2/2013, og udnyttelsesprocenten inkl. ÆB 2/2013 var allerede pr. 16. september 2013 helt oppe på 96 %. Ligesom for samhørighedspolitikkens vedkommende skyldes denne situation bl.a. den store mængde uindfriede betalingskrav fra udgangen af 2012. På basis af det aktuelle skøn over tilgangen af betalingsanmodninger vil en forhøjelse på 52,3 mio. EUR sætte Kommissionen i stand til at foretage de nødvendige udbetalinger inden for de gældende frister.

40 02 41 — Reserve med opdelte bevillinger (knyttet til budgetpost 11 03 01 – Internationale fiskeriaftaler)

På grund af forsinkelserne i vedtagelsen af en række internationale fiskeriaftaler (nærmere betegnet aftalerne med Marokko, Mikronesien, Cookøerne og Salomonøerne samt Guinea-Bissau) er der mulighed for at omfordele et beløb på 43,7 mio. EUR i betalingsbevillinger til dækning af andre behov.

3.4. Udgiftsområde 3a ¾ Frihed, sikkerhed og retfærdighed

De forhøjelser af betalingsbevillinger til udgiftsområde 3 a, der blev anmodet om i forbindelse med ÆB 2/2013, og som der nu anmodes om i dette FÆB 8/2013, beløber sig sammenlagt til 132,7 mio. EUR (heraf 49,3 mio. EUR i FÆB 8/2013), som fordeler sig således:

Betalingsbevillinger i mio. EUR, afrundede tal.

Budgetpost || Udgiftsområde || Yderligere betalinger ÆB 2 || Yderligere betalinger ÆB 8 || Samlet forhøjelse af betalings-bevillinger || Forskel i forhold til FÆB 2/2013

Solidaritet og forvaltning af migrationsstrømmene || 69.909 || 47.032 || 116.941 || 9.441

18.02.06 || Fonden for De Ydre Grænser || 13.657 || 12.414 || 26.070 || 5.070

18.02.09 || Den Europæiske Tilbagesendelsesfond || 17.559 || 9.441 || 27.000 ||

18.03.03 || Den Europæiske Flygtningefond (ERF) || 19.510 || 14.861 || 34.371 || 4.371

18.03.05 || Europæisk migrationsnetværk || 0.650 || 0.350 || 1.000 ||

18.03.09 || Europæisk Fond for Integration af Tredjelandsstatsborgere || 18.534 || 9.966 || 28.500 ||

Sikkerhed og sikring af frihedsrettighederne || 9.430 || - || 9.430 || -5.070

18.05.08 || Forebyggelse, beredskab og konsekvensstyring i forbindelse med terrorisme || 1.301 || - || 1.301 || -0.699

18.05.09 || Forebyggelse og bekæmpelse af kriminalitet || 8.129 || - || 8.129 || -4.371

Andre programmer og aktioner || 4.130 || 2.220 || 6.350 || 0.000

18.02.04 || Schengeninformationssystemet (SIS II) || 1.951 || 1.049 || 3.000 ||

18 03 14 02 || Det Europæiske Asylstøttekontor — bidrag til afsnit 3 || 0.975 || 0.525 || 1.500 ||

18.03.17 || Forberedende foranstaltning — muliggørelse af genbosættelse af flygtninge i krisesituationer || 0.423 || 0.227 || 0.650 ||

08.08.01 || Prince — et område med frihed, sikkerhed og retfærdighed || 0.780 || 0.420 || 1.200 ||

I alt || 83.469 || 49.252 || 132.721 || 4.371

Fonden for de Ydre Grænser og Den Europæiske Flygtningefond

Den opdaterede vurdering af betalingsbehovene til Fonden for de Ydre Grænser og Den Europæiske Flygtningefond inden for rammeprogrammet Solidaritet og Forvaltning af Migrationsstrømme er baseret på de mellemliggende og endelige betalinger i forbindelse med tilskud og kontrakter fra 2011 og 2012 samt forfinansieringer for 2012 og 2013. Skønnene over de nødvendige bevillingsforhøjelser i 2013 holder således stik, bl.a. også i betragtning af de forfinansieringer for 2012, der blev udskudt.

Hvad Fonden for de Ydre Grænser angår, har ca. 30 % af bevillingerne været henlagt til en reserve på grund af en række uafklarede spørgsmål i forbindelse med forvaltning af Schengen-samarbejdet. For at sikre ligebehandling af alle medlemsstater besluttede Kommissionen at stille udbetalingerne i bero, indtil spørgsmålene i forbindelse med Schengen-samarbejdet var afklaret. Det åbnede mulighed for midlertidigt at bruge betalingsbevillingerne til Fonden for de Ydre Grænser til at dække presserende behov inden for særprogrammerne Forebyggelse, beredskab og konsekvensstyring i forbindelse med terrorisme (CIPS) og Forebyggelse og bekæmpelse af kriminalitet (JSEC) ved overførsel DEC 11/2013. Nu, hvor spørgsmålene omkring forvaltningen af Schengen-samarbejdet er blevet afklaret, kan udbetalingerne under Fonden for de Ydre Grænser genoptages. Det er årsagen til, at beløb, der oprindeligt var afsat til CIPS og JSEC, nu kan tilbageføres til Fonden for de Ydre Grænser som en delvis kompensation (+ 5,1 mio. EUR). På samme måde foreslås det, at de beløb, der bliver disponible inden for Kultur- og Sundhedsprogrammerne på udgiftsområde 3b, jf. nedenfor, overføres til Den Europæiske Flygtningefond for at hjælpe de medlemsstater, der står over for en massiv tilstrømning af flygtninge.

3.5. Udgiftsområde 3b ¾ Unionsborgerskab

De forhøjelser af betalingsbevillinger til udgiftsområde 3b, der blev anmodet om i forbindelse med ÆB 2/2013, og som der nu anmodes om i dette FÆB 8/2013, beløber sig sammenlagt til 10,8 mio. EUR (heraf 0,9 mio. EUR i FÆB 8/2013), som fordeler sig således:

Betalingsbevillinger i mio. EUR, afrundede tal.

Budgetpost || Udgiftsområde || Yderligere betalinger ÆB 2 || Yderligere betalinger ÆB 8 || Samlet forhøjelse af betalings-bevillinger || Forskel i forhold til FÆB 2/2013

09.02.06 || Forberedende foranstaltning — Erasmus for journalister || 0.098 || 0.052 || 0.150 ||

15.04.44 || Kulturprogrammet (2007-2013) || 2.276 || - || 2.276 || -1.224

15 04 66 01 || Media 2007 — Støtteprogram for den europæiske audiovisuelle sektor || 1.626 || 0.874 || 2.500 ||

17.03.06 || Unionens handlingsprogram for sundhed || 5.853 || - || 5.853 || -3.147

I alt || 9.852 || 0.927 || 10.779 || -4.371

Gennemgangen af behovene ved årets udgang inden for de budgetposter, der indgik i FÆB 2/2013 for udgiftsområde 3b's vedkommende, har vist, at der inden for Kultur- og Sundhedsprogrammerne ikke længere er brug for anden del af betalingsbevillingsforhøjelsen. For Kulturprogrammets vedkommende hænger nedjusteringen af behovene ved årets udgang (- 1,2 mio. EUR) sammen med, at der er færre forfinansieringer, der skal udbetales, på grund af forsinkelser i modtagernes indhentning af bankgarantier og indsendelse af midtvejs- og endelige rapporter. For Sundhedsprogrammets vedkommende afspejler nedjusteringen af betalingsbehovet (- 3,1 mio. EUR) en mindre forsinkelse i gennemførelsen af foranstaltningerne inden for Folkesundhedsprogrammet. Disse beløb foreslås brugt til en yderligere forhøjelse af bevillingerne til Den Europæiske Flygtningefond, jf. ovenfor under udgiftsområde 3a.

3.6. Udgiftsområde 4 ¾ EU som global partner

De forhøjelser af betalingsbevillinger til udgiftsområde 4, der blev anmodet om i forbindelse med ÆB 2/2013, og som der nu anmodes om i dette FÆB 8/2013, beløber sig sammenlagt til 531,7 mio. EUR (heraf 213,4 mio. EUR i FÆB 8/2013), som fordeler sig således:

Betalingsbevillinger i mio. EUR, afrundede tal.

Budgetpost || Udgiftsområde || Yderligere betalinger ÆB 2 || Yderligere betalinger ÆB 8 || Samlet forhøjelse af betalings-bevillinger || Forskel i forhold til FÆB 2/2013

Førtiltrædelsesinstrumentet (IPA) || 124.536 || 22.554 || 147.091 || -44.409

04.06.01 || Instrument til førtiltrædelsesbistand (IPA) — udvikling af menneskelige ressourcer || 23.086 || 12.414 || 35.500 ||

13.05.02 || Instrument til førtiltrædelsesbistand (IPA) — komponent til regional udvikling || 82.591 || - || 82.591 || -44.409

13 05 03 02 || Grænseoverskridende samarbejde og kandidatlandes/potentielle kandidatlandes deltagelse i strukturfondsfinansierede transnationale og interregionale samarbejdsprogrammer — bidrag fra udgiftsområde 4 || 4.552 || 2.448 || 7.000 ||

22 02 07 01 || Regionale og horisontale programmer || 14.307 || 7.693 || 22.000 ||

Det europæiske naboskabs- og partnerskabsinstrument (ENPI) || 74.787 || 40.213 || 115.000 || 0.000

19 08 01 01 || Finansielt samarbejde med Middelhavslandene inden for det europæiske naboskab og partnerskab || 6.503 || 3.497 || 10.000 ||

19 08 01 02 || Finansiel bistand inden for det europæiske naboskab og partnerskab til Palæstina, fredsprocessen og UNRWA || 45.522 || 24.478 || 70.000 ||

19 08 01 03 || Finansielt samarbejde med Østeuropa inden for det europæiske naboskab og partnerskab || 22.761 || 12.239 || 35.000 ||

Instrumentet for Udviklingssamarbejde (DCI) || 40.320 || 18.183 || 58.503 || -3.497

19.09.01 || Samarbejde med udviklingslandene i Latinamerika || 13.006 || 6.994 || 20.000 ||

19 10 01 01 || Samarbejde med udviklingslande i Asien || 6.503 || 3.497 || 10.000 ||

21.03.01 || Ikke-statslige udviklingsaktører || 6.503 || 3.497 || 10.000 ||

21.03.02 || Lokale myndigheder i udviklingssamarbejde || 4.552 || 2.448 || 7.000 ||

21.05.02 || Global fond til bekæmpelse af hiv/aids, tuberkulose og malaria || 3.252 || 1.748 || 5.000 ||

21.06.02 || Forbindelser med Sydafrika || 6.503 || - || 6.503 || -3.497

Stabilitetsinstrumentet (IfS) || 34.467 || 3.846 || 38.313 || -14.687

19 06 01 01 || Kriseberedskab (stabilitetsinstrument) || 27.313 || - || 27.313 || -14.687

19 06 02 01 || Aktioner inden for risikoreduktion og -beredskab i forbindelse med kemiske, nukleare og biologiske materialer eller agenser (stabilitetsinstrument) || 3.902 || 2.098 || 6.000 ||

19.06.03 || Tværregionale aktioner på områderne organiseret kriminalitet, ulovlig handel, beskyttelse af kritiske infrastrukturer og trusler mod folkesundheden samt bekæmpelse af terrorisme (stabilitetsinstrument) || 3.252 || 1.748 || 5.000 ||

Det europæiske instrument for demokrati og menneskerettigheder (EIDHR): || 13.006 || 6.994 || 20.000 || 0.000

19.04.01 || Det europæiske instrument for demokrati og menneskerettigheder (EIDHR): || 13.006 || 6.994 || 20.000 ||

Humanitær Bistand || 29.915 || 120.910 || 150.825 || 104.825

23.02.01 || Humanitær bistand || 27.964 || 119.861 || 147.825 || 104.825

23.02.02 || Fødevarebistand || 1.951 || 1.049 || 3.000 ||

Andre programmer og aktioner || 1.301 || 0.699 || 2.000 || 0.000

20.02.03 || Handelsstøtte — multilaterale initiativer || 1.301 || 0.699 || 2.000 ||

I alt || 318.332 || 213.400 || 531.732 || 42.232

Humanitær bistand

På baggrund af forværringen af en række krisesituationer, bl.a. i Mali, Sahel, Afrikas Horn og ikke mindst Syrien, har budgetposterne til Humanitær bistand og Fødevarehjælp fået tilført yderligere 377,7 mio. EUR i forpligtelsesbevillinger, men kun 183 mio. EUR i betalingsbevillinger. Hertil kommer en betydelig stigning (+ 167 mio. EUR) i udestående forpligtelser ved udgangen af 2012 i forhold til året før. Det gør det særdeles vanskeligt for Kommissionen at indfri sine kontraktlige forpligtelser og indgå nye kontrakter for de beløb, der er givet tilsagn om, ikke mindst for Syriens vedkommende. Allerede pr. 16. september 2013 var hele 88 % af betalingsbevillingerne opbrugt.

Kommissionen foreslår derfor en yderligere betydelig forhøjelse af betalingsbevillingerne til humanitær bistand på 120,9 mio. EUR. Det svarer til en forhøjelse på 104,8 mio. EUR i forhold til FÆB 2/2013. Kommissionen foreslår, at disse udækkede behov inden for humanitær bistand delvis dækkes gennem en omfordeling (43,7 mio. EUR) fra reserven til internationale fiskeriaftaler (jf. afsnit 3.3 ovenfor), en nedjustering af bevillingsanmodningerne til andre budgetposter i udgiftsområde 4 (62,6 mio. EUR) samt en yderligere forhøjelse (14,7 mio. EUR) i forhold til FÆB 2/2013. Det beløb skal lægges til den forhøjelse på 30 mio. EUR, som budgetmyndigheden godkendte ved overførsel DEC 18/2013, og de 79,1 mio. EUR, der foreslås i den "samlede overførsel".

Omfordelingen inden for rammerne af de beløb, der blev anmodet om i FÆB 2/2013 for udgiftsområde 4, vil bestå i interne overførsler til dækning af de oprindeligt skønnede behov til IPA - Regionaludviklingskomponenten (- 44,4 mio. EUR), den allerede godkendte forhøjelse på 21 mio. EUR i forbindelse med overførsel DEC 21/2013 inden for Stabilitetsinstrumentet - Kriseberedskab (- 14,7 mio. EUR) og en revideret tidsplan for udbetalingen af de variable trancher af budgetstøtten til DCI - Relationer med Sydafrika (- 3,5 mio. EUR).

4. Konklusioner

Den seneste gennemgang af betalingsbehovene på 2013-budgettet har bekræftet, at der fortsat mangler et større beløb i betalingsbevillinger, efter at der er taget højde for de 7,3 mia. EUR, der blev godkendt på ÆB 2/2013, og enhver mulighed for omfordeling. Kommissionen anmoder derfor om et beløb på 3,9 mia. EUR i yderligere betalingsbevillinger inden for rammerne af FFR-loftet for 2013.

5. Sammenfattende oversigt opdelt på FFR-udgiftsområderne

Finansiel ramme Udgiftsområde/underområde || Revideret finansiel ramme for 2013 || Budget for 2013 (inkl. ÆB 1-5 og FÆB 6-7/2013) || FÆB 8/2013 (FÆB 2bis) || Budget for 2013 (inkl. ÆB 1-5 og FÆB 6-8/2013)

FB || BB || FB || BB || FB || BB || FB || BB

1. BÆREDYGTIG UDVIKLING || || || || || || || ||

1a Konkurrenceevne for vækst og beskæftigelse || 15 670 000 000 || || 16 168 150 291 || 12 543 032 370 || || 343 595 725 || 16 168 150 291 || 12 886 628 095

Margen || || || 1 849 709 || || || || 1 849 709 ||

1b Samhørighed for vækst og beskæftigelse || 54 974 000 000 || || 55 108 049 037 || 53 202 023 518 || || 3 147 521 218 || 55 108 049 037 || 56 349 544 736

Margen[6] || || || 0 || || || || 0 ||

I alt || 70 644 000 000 || || 71 276 199 328 || 65 745 055 888 || || 3 491 116 943 || 71 276 199 328 || 69 236 172 831

Margen[7] || || || 1 849 709 || || || || 1 849 709 ||

2. BESKYTTELSE OG FORVALTNING AF NATURRESSOURCER || || || || || || || ||

Heraf markedsrelaterede udgifter og direkte betalinger || 48 574 000 000 || || 43 956 548 610 || 43 934 188 711 || || || 43 956 548 610 || 43 934 188 711

I alt || 61 289 000 000 || || 60 159 241 416 || 57 882 716 075 || || 185 315 751 || 60 159 241 416 || 58 068 031 826

Margen || || || 1 129 758 584 || || || || 1 129 758 584 ||

3. UNIONSBORGERSKAB, FRIHED, SIKKERHED OG RETFÆRDIGHED || || || || || || || ||

3 a Frihed, sikkerhed og retfærdighed || 1 661 000 000 || || 1 440 827 200 || 1 001 152 237 || || 49 252 413 || 1 440 827 200 || 1 050 404 650

Margen || || || 220 172 800 || || || || 220 172 800 ||

3b Unionsborgerskab || 746 000 000 || || 753 287 942 || 663 875 907 || || 926 652 || 753 287 942 || 664 802 559

Margen || || || 7 320 000 || || || || 7 320 000 ||

I alt || 2 407 000 000 || || 2 194 115 142 || 1 665 028 144 || || 50 179 065 || 2 194 115 142 || 1 715 207 209

Margen[8] || || || 227 492 800 || || || || 227 492 800 ||

4. EU SOM GLOBAL PARTNER || 9 595 000 000 || || 9 583 118 711 || 6 727 745 950 || || 213 400 386 || 9 583 118 711 || 6 941 146 336

Margen[9] || || || 275 996 289 || || || || 275 996 289 ||

5. ADMINISTRATION || 8 492 000 000 || || 8 430 374 740 || 8 430 049 740 || || || 8 430 374 740 || 8 430 049 740

Margen[10] || || || 147 625 260 || || || || 147 625 260 ||

6. KOMPENSATIONER || 75 000 000 || || 75 000 000 || 75 000 000 || || || 75 000 000 || 75 000 000

Margen || || || || || || || ||

I ALT || 152 502 000 000 || 144 285 000 000 || 151 718 049 337 || 140 525 595 797 || || 3 940 012 145 || 151 718 049 337 || 144 465 607 942

Margen [11],[12],[13] || || || 1 782 722 642 || 3 940 012 145 || || || 1 782 722 642 || 0

[1] EUT L 298 af 26.10.2012, s. 1.

[2] EUT L 66 af 8.3.2013, s. 1.

[3] COM(2013) 518.

[4] COM(2013) 655.

[5] COM(2013) 557.

[6] 134,0 mio. EUR over loftet finansieres ved anvendelse af fleksibilitetsinstrumentet i 2013.

[7] Den Europæiske Fond for Tilpasning til Globaliseringen (EGF) er ikke medtaget ved beregningen af margenen under udgiftsområde 1a (500 mio. EUR).

[8] Bevillingerne til Den Europæiske Unions Solidaritetsfond (EUSF) opføres ud over de beløb, der er fastsat for de relevante udgiftsområder i den interinstitutionelle aftale af 17. maj 2006 (EUT C 139 af 14.6.2006).

[9] Ved beregning af margenen for udgiftsområde 4 for 2013 er ikke medregnet bevillingerne til nødhjælpsreserven (264,1 mio. EUR).

[10] Ved beregning af margenen under loftet for udgiftsområde 5 er der taget hensyn til fodnote 1) i den finansielle ramme for 2007-2013 med et beløb på 86 mio. EUR for personalets indbetalinger til pensionsordningen.

[11] 134,0 mio. EUR over loftet for forpligtelser finansieres ved anvendelse af fleksibilitetsinstrumentet i 2013.

[12] I den samlede margen for forpligtelser tages der ikke højde for bevillingerne til EGF (500 mio. EUR), Solidaritetsfonden (14,7 mio. EUR), nødhjælpsreserven (264,1 mio. EUR) og personalets bidrag til pensionsordningen (86 mio. EUR).

[13] I den samlede margen for betalinger tages der ikke højde for bevillingerne til Solidaritetsfonden (14,7 mio. EUR), nødhjælpsreserven (80 mio. EUR) og personalets bidrag til pensionsordningen (86 mio. EUR).